# **KRITERIJI ODABIRA PONUDE**

Kriterij za odabir je ekonomski najpovoljnija ponuda.

Kriteriji za odabir ekonomski najpovoljnije ponude i njihov relativan značaj navedeni su u tablici u nastavku.

|  |  |  |
| --- | --- | --- |
| **Kriterij** | **Postotak** | **Broj bodova** |
| Cijena | 80% | 80 |
| Specifično iskustvo stručnjaka pružatelja usluge | 20% | 20 |
| **Maksimalni broj bodova** | **100%** | **100** |

**Opis kriterija i način utvrđivanja bodovne vrijednosti**

Bodovi se zaokružuju na prve dvije decimale.

**Cijena ponude (P)**

Naručitelj kao jedan od kriterija određuje cijenu ponude.

**Bodovanje – cijena:**

Maksimalni broj bodova koji ponuditelj može dobiti prema ovom kriteriju je **80**. Onaj ponuditelj koji dostavi ponudu s najnižom cijenom dobit će maksimalni broj bodova.

Bodovna vrijednost prema ovom kriteriju izračunava se prema sljedećoj formuli:

P = PI / Pt x 80

*Objašnjenje:*

*P = broj bodova koji je ponuda dobila za ponuđenu cijenu*

*PI = najniža ponuđena cijena*

*Pt = cijena ponude koja je predmet ocjene*

*80 = maksimalni broj bodova.*

**Specifično iskustvo ključnih stručnjaka (SI)**

Naručitelj kao drugi kriterij određuje specifično iskustvo tri (3) ključna stručnjaka pružatelja usluge kako bi se osigurala uspješna i pravovremena provedba ugovora o pružanju usluga koje su predmet ove nabave.

Za dokazivanje specifičnog iskustva stručnjaka Ponuditelja koje je predmet bodovanja, ponuditelj uz životopise prilaže Popis projekata/ugovora koji treba sadržavati, uz naziv, informacije i kontakt naručitelja, trajanje izraženo u mjesecima, iznos vrijednosti i točnu oznaku projektne uloge stručnjaka za kojeg se taj projekt navodi kao referenca.

Maksimalni broj bodova koji ponuditelj može dobiti po ovom kriteriju je **20**. U nastavku je u tablici navedeno na koji će se način bodovati specifično iskustvo ključnih stručnjaka.

|  |  |  |  |  |
| --- | --- | --- | --- | --- |
| **R.br.** | **Specifično iskustvo ključnih stručnjaka** | **Vrijednost kriterija** | **Bodovi** | **Maksimalno bodova** |
| 1. Stručnjak - Voditelj projekta s PMP ili jednakovrijednim certifikatom | | | | |
| 1.1 | **Broj projekata/ugovora,** u kojima je stručnjak bio u ulozi voditelja projekta, na projektima čiji je predmet nabave ili dio predmeta nabave bila migracija informacijskog sustava u CDU | 0 | 0 | 10 |
| 1 | 5 |
| 2 i više | 10 |
| 1. Stručnjak za razvoj aplikacija u Java tehnologiji s certifikatom Oracle Certified Professional, Java SE 6 Programmer ili novijim | | | | |
| 2.1 | **Broj projekata/ugovora,** u kojima je stručnjak bio u ulozi razvojnog inženjera, na projektima čiji je predmet nabave ili dio predmeta nabave bila migracija informacijskog sustava u CDU | 0 | 0 | 5 |
| 1 | 3 |
| 2 i više | 5 |
| 1. Stručnjak za baze podataka koji posjeduje Oracle Certified Professional certifikat | | | | |
| 3.1 | **Broj projekata/ugovora,** u kojima je stručnjak bio u ulozi stručnjaka za baze podataka, na projektima čiji je predmet nabave ili dio predmeta nabave bila migracija informacijskog sustava u CDU | 0 | 0 | 5 |
| 1 | 3 |
| 2 i više | 5 |
|  | | | | **20** |

Iskustvo gore navedenih stručnjaka, kroz broj specifičnih projekata/ugovora, je važno zbog kvalitetnijeg tumačenja poslovnih procesa i arhitekture programskog rješenja potrebnog za kvalitetniju organizaciju i koordinaciju velikog broja vanjskih dionika. Raspolaganje stručnjaka navedenim iskustvom izravno utječe na kvalitetu izrade i održavanja programskog rješenja, iskustvo krajnjeg korisnika sustava (poljoprivrednika) i urednu isporuku usluge u definiranim rokovima.

**Ukupna ocjena ponude (E)**

Ekonomski najpovoljnija ponuda je ona koja ostvari najveći ukupni zbroj bodova za cjenovni kriterij i bodova za dodatni kriterij.

**E = P + SI**

Ako su dvije ili više valjanih ponuda jednako rangirane prema kriteriju za odabir ponude, naručitelj će odabrati ponudu koja je zaprimljena ranije.